Спортым зегъэужьыным — сом мелуани 5,8-рэ
УФ-м и Правительствэм и УнафэщI Медведев Дмитрий Iэ щIидзащ щIыналъэхэм спортым зыщегъэужьыным хухах субсидиехэр зэрытрагуашэм. Абы ипкъ иткIэ федеральнэ бюджетым и ахъшэу КъБР-м сом мелуани 5,8-рэ къыхуаутIыпщынущ.
Субсидиехэр ягуэш «2013 гъэм, апхуэдэу 2014, 2015 гъэхэм я лъэхъэнэм федеральнэ бюджетым и IуэхукIэ» законым ипкъ иткIэ. Псори зэхэту къэралым и спорт организацэхэм ядэIэпыкъуным сом мелуан 360-рэ трагъэкIуэдэнущ.
КъБР-м и Iэтащхьэмрэ Правительствэмрэ
я пресс-IуэхущIапIэ.
